Rikunarita-ORG/Wikinium huggingface dataset:
# বব মাৰ্লি

| বব মাৰ্লি |
| --- |
|  Marley performing in 1980 |
| জন্ম | Robert Nesta Marley ৬ ফেব্ৰুৱাৰী, ১৯৪৫ Nine Mile, Saint Ann Parish, British Jamaica |
| মৃত্যু | ১১ মে', ১৯৮১ (৩৬ বছৰ) Miami, Florida |
| মৃত্যুৰ কাৰণ | Melanoma (skin cancer) |
| অন্য নাম | * Donald Marley
* Tuff Gong
 |
| পেচা | * Singer
* songwriter
* musician
 |
| গৃহস্থান | Trenchtown, Kingston, Jamaica |
| দাম্পত্যসঙ্গী | Alpharita Anderson Marley (বি. ১৯৬৬) |
| পিতৃ-মাতৃ | Norval Sinclair Marley Cedella Booker |
| সন্তান | Sharon Marley Prendergast (adopted) Cedella Marley David Nesta Ziggy Marley Stephen Robert Nesta Marley Rohan Marley Julian Marley Ky-Mani Marley Damian Marley |
| আত্মীয়-স্বজন | Skip Marley (grandson) Nico Marley (grandson) |
| 'সঙ্গীত যাত্ৰা' |
| সংগীতৰ ধৰণ | * Reggae
* ska
* rocksteady
 |
| বাদ্যযন্ত্ৰ | * Vocals
* guitar
* percussion
 |
| সক্ৰিয়তাৰ বছৰ | 1962–1981 |
| লেবেল | * Beverley's
* Studio One
* JAD
* Wail'n Soul'm
* Upsetter
* Tuff Gong

Island
 |
| ৱেবছাইট | bobmarley.com |

**ৰবাৰ্ট নেষ্টা মাৰ্লি** এগৰাকী জামাইকান গায়ক আৰু গীতিকাৰ যি এক আন্তৰ্জাতিক সংগীত শিল্পী হিচাপে খ্যাত। তেওঁৰ গীতত ৰেগে, স্কা আৰু ৰকষ্টিডিৰ মিশ্ৰণ দেখা যায়।. তেওঁ ১৯৬৩ত পৰিবেশন আৰম্ভ কৰিলে *দ্য ৱেইলাৰ্ছ*ৰ সৈতে, আৰু নিজৰ অনন্য গীত-লিখন তথা কণ্ঠকলাৰে সমগ্ৰ বিশ্বতে খ্যাতনামা হৈ পৰিল। দ্য ৱেইলাৰ্ছে আতাইতকৈ পুৰণি ৰেগে কিছুমান প্ৰিবেশন কৰিছিল প্ৰযোজক লি "স্ক্ৰেচ"ৰ সহযোগত।

## কৰ্ম জীৱন

১৯৭৪ত দ্য ৱেইলাৰ্ছ ভংগ হ'ল। মাৰ্লিয়ে অকলে কাম আগবঢ়াই নিলে, আৰু ১৯৭৭ত 'এগজ'ডাচে' মুক্তি লাভ কৰিলে। এই এল্বামে মাৰ্লিলৈ বিশ্বজোৰা খ্যাতি আনিলে আৰু তেওঁ সৰ্বকালৰ জনপ্ৰিয়তম কণ্ঠ শিল্পীৰ অন্যতম হৈ ৰ'ল, ৭ কোটি ৫০ লাখ ৰেকৰ্ডৰ বিক্ৰীৰে। যুক্তৰাজ্যত জনপ্ৰিয় "এগজ'ডাচ", "ৱেইটিং ইন ভেইন", "জেমিং" আৰু "ৱান লাভ" থকা এই এল্বাম ৫৬ সপতাহ ইউকে এল্বাম চাৰ্টত নিৰন্তৰ থাকিল। ১৯৭৮ত মুক্তি লাভ কৰা "কায়া"ত "ইজ দিচ লাভ" আৰু "চেটিস্ফাই মাই চ'ল" গান আছিল। তেওঁৰ আতাইতকৈ জনপ্ৰিয় এল্বাম "লেজেণ্ড" ১৯৮৪ত মুক্ত হ'ল, তেওঁৰ মৃত্যুৰ ৩ বছৰ পাছত। ই সৰ্বকালৰ আতাইতকৈ জনপ্ৰিয় ৰেগে এল্বাম।

## ব্যক্তিগত মত আৰু পৰিচয়

১১ মে' ১৯৮১ত মাৰ্লিৰ দেহাৱসান ঘটিল মেলান'মাৰ বাবে। তেওঁ ৰাষ্টাফাৰি ধৰ্মত গভীৰ বিশ্বাস ৰাখিছিল আৰু নিজৰ সংগ্গীতত এক আদ্যাত্মিক ভাৱ প্ৰকট কৰিছিল। তেওঁ ৰেগে সংগীত সমগ্ৰ বিশ্বত জনপ্ৰিয় কৰি তুলিলে। তেওঁ বৰ্তমানে এক গণচিহ্নত পৰিণত হৈছে। তদুপৰি চোলা, বা-বস্তু আদিতো তেওঁৰ প্ৰতিচ্ছবি জনপ্ৰিয় হৈ ৰৈছে।

## তথ্য সংগ্ৰহ
# ত্ৰিশূল

ত্ৰশূলধাৰী শিৱৰ মূৰ্তি
**ত্ৰিশূল** মানে তিনি শূল, এক ঐশ্বৰিক প্ৰতীক, সাধাৰণতে হিন্দু ধৰ্মৰ অন্যতম প্ৰধান প্ৰতীক হিচাপে ব্যৱহাৰ কৰা হয়। ই শিৱ দেৱতাৰ সৈতে বেছিকৈ জড়িত আৰু তেওঁৰ চিত্ৰত ইয়াক বহুলভাৱে ব্যৱহাৰ কৰা হয়।

## ব্যুৎপত্তিবিজ্ঞান

ত্ৰিশুল নামটো শেষত সংস্কৃত শব্দ त्रिशूল, त्रि ৰ পৰা উদ্ভৱ হৈছে, যাৰ অৰ্থ হৈছে "তিনি", আৰু শূল (śū́la), যাৰ অৰ্থ হৈছে "এটা চোকা লোহাৰ পিন বা ষ্টেক", এই ক্ষেত্ৰত অস্ত্ৰৰ তিনিটা ডালক বুজায়।

## প্ৰতীকবাদ

হিন্দু বিশ্বাসত ত্ৰিশূলৰ কেইবাটাও ব্যাখ্যা আছে। অস্ত্ৰৰ তিনিটা বিন্দুৰ বিভিন্ন অৰ্থ আৰু তাৎপৰ্যৰ আঁৰত বহুতো কাহিনী আছে।
সাধাৰণতে ইহঁতে বিভিন্ন ত্ৰিত্বক প্ৰতিনিধিত্ব কৰে বুলি কোৱা হয়: *সৃষ্টি, সংৰক্ষণ আৰু ধ্বংস*; *অতীত, বৰ্তমান আৰু ভৱিষ্যত*; *শৰীৰ, মন আৰু আত্মা*; *ধৰ্ম,(বিধান আৰু শৃংখলা), আনন্দ/পাৰস্পৰিক উপভোগ আৰু নিৰ্গমন/সৃষ্ট শৰীৰ*; *মমতা, আনন্দ আৰু প্ৰেম*; *আধ্যাত্মিক, মানসিক আৰু আপেক্ষিক*; *সুখ, আৰাম আৰু বিৰক্তি*; *গৰ্ব, সুনাম আৰু অহংকাৰ*; *স্পষ্টতা, জ্ঞান আৰু প্ৰজ্ঞা*; *আকাশ, মন আৰু পৃথিৱী*; *আত্মা, অগ্নি আৰু পৃথিৱী*; *আত্মা, আবেগ আৰু মূৰ্ত-আত্মা*; *যুক্তি, আবেগ আৰু বিশ্বাস*; *প্ৰাৰ্থনা, প্ৰকাশ আৰু উচ্চতা*; *অন্তৰ্দৃষ্টি, প্ৰশান্তি আৰু বোধিসত্ত্ব বা অৰ্থত্ব (অহংকাৰ বিৰোধী)*; *অনুশীলন, বুজাবুজি আৰু প্ৰজ্ঞা*; *মৃত্যু, আৰোহণ আৰু পুনৰুত্থান;* *সৃষ্টি, শৃংখলা আৰু ধ্বংস* আৰু তিনিটা গুণ: *সত্ত্ব, ৰজঃ আৰু তমঃ*।

## সাহিত্যত

শিৱ পুৰাণৰ মতে শিৱ স্বয়ম্ভু, স্ব-সৃষ্ট, নিজৰ ইচ্ছাৰ পৰা জন্ম। সৃষ্টিৰ আৰম্ভণিৰে পৰাই তেওঁক ত্ৰিশূল বহন কৰা বুলি বৰ্ণনা কৰা হৈছে।

স্কন্দ পুৰাণৰ মতে শিৱই গণেশৰ মূৰ কাটিবলৈ ত্ৰিশূল নিয়োগ কৰিছিল, গণেশে স্নানৰতা পাৰ্বতীৰ ওচৰলৈ তেওঁক যাবলৈ দিয়া নাছিল।

বিষ্ণু পুৰাণৰ মতে সূৰ্য দেৱতাই স্বৰ্গৰ স্থপতিবিদ বিশ্বকৰ্মাৰ কন্যা সংজ্ঞা (দেৱী)ক বিয়া কৰাইছিল। তেওঁৰ শক্তি সহ্য কৰিব নোৱাৰি সজ্ঞাই এই বিষয়টো পিতৃৰ ওচৰলৈ লৈ আহিল, যিয়ে তেওঁৰ শক্তিক পূৰ্বৰ তীব্ৰতাৰ এক অষ্টমাংশলৈ হ্ৰাস কৰাৰ ব্যৱস্থা কৰিলে। জ্বলন্ত শক্তি মাটিৰ ফালে নামি আহিল, বিশ্বকৰ্মাই শিৱৰ বাবে ত্ৰিশূল, বিষ্ণুৰ বাবে সুদৰ্শন চক্ৰ, কুবেৰৰ বাবে পালেং, কাৰ্তিকেয়ৰ বাবে বল্লম আৰু দেৱতাৰ আন সকলো অস্ত্ৰ সৃষ্টি কৰিবলৈ এই শক্তিক ব্যৱহাৰ কৰিছিল।

দেৱী ভাগৱত পুৰাণৰ মতে, দেৱী দুৰ্গাই শিৱ আৰু বিষ্ণু উভয়ৰে পৰা স্বৰ্গীয় অস্ত্ৰ লাভ কৰি হাতত অন্যান্য অস্ত্ৰ-শস্ত্ৰ আৰু আভূষণৰ মাজত ত্ৰিশূল ধাৰণ কৰে।

## তথ্যসূত্ৰ
# সত্যাগ্ৰহ

সত্যাগ্ৰহৰ উল্লেখযোগ্য নিদৰ্শন হিচাপে পৰিগণিত হোৱা ১৯৩০ চনত গান্ধীয়ে নেতৃত্ব বহন কৰা দাণ্ডী যাত্ৰা
**সত্যাগ্ৰহ** (সংস্কৃত: सत्याग्रह
) মহাত্মা গান্ধীয়ে প্ৰতিষ্ঠা কৰা দৰ্শন আৰু অহিংস প্ৰতিৰোধৰ অনুশীলন। মহাত্মা গান্ধীয়ে ভাৰতৰ স্বাধীনতা আন্দোলন আৰু দক্ষিণ আফ্ৰিকাৰ ভাৰতীয়সকলৰ অধিকাৰ প্ৰতিষ্ঠা কৰাৰ উদ্দেশ্যে সত্যাগ্ৰহৰ চৰ্চা কৰিছিল। সত্যাগ্ৰহৰ তত্ত্ব পিছলৈ দক্ষিণ আফ্ৰিকাৰ বিখ্যাত কৃষ্ণাংগ নেতা নেলছন মেণ্ডেলাৰ বৰ্ণবৈষম্য নীতিৰ বিৰুদ্ধে আৰু গণঅধিকাৰ আন্দোলনৰ সময়ত আমেৰিকা যুক্তৰাষ্ট্ৰত মাৰ্টিন লুথাৰ কিং জুনিয়ৰ আৰু জেমছ বেভেলেৰ কৰ্মসূচীসহ সামাজিক ন্যায় প্ৰতিষ্ঠা আৰু অন্যান্য আন্দোলনত প্ৰভাৱ পেলায়। আক্ষৰিক ভাবে সত্যাগ্ৰহ মানে সত্যৰ সন্ধান বা সত্যক ধৰি ৰখা বুজায়। সত্যাগ্ৰহ মানি চলা সকলক সত্যাগ্ৰহী বোলা হয়।

## তথ্য উৎস

## বাহ্যিক সংযোগ

* 'সত্যাগ্ৰহ ১০০ বছৰ পিছত', অৰুণ গান্ধীৰ সৈতে ডেম'ক্ৰেছি নাও
* সত্যাগ্ৰহৰ কাহিনী ড॰ জ্যোস্না কামটৰ দ্বাৰা
* GandhiPoetics.com
* আফ্ৰিকাত আফ্ৰিকা সত্যাগ্ৰহ
# সুৰজ কা সাতোৱা ঘোঁৰা

| সুৰজ কা সাতোৱা ঘোঁৰা |
| --- |
|  পোষ্টাৰ |
| পৰিচালক | শ্যাম বেনেগাল |
| চিত্ৰনাট্য | শ্যামা জাইদী |
| কাহিনী | ধৰমবীৰ ভাৰতী |
| ভিত্তি | সুৰজ কা সাতোৱা ঘোঁৰা
 (উপন্যাস) লেখক: ধৰমবীৰ ভাৰতী |
| প্ৰযোজক | ভাৰতৰ ৰাষ্ট্ৰীয় চলচ্চিত্ৰ বিকাশ নিগম |
| অভিনয়ত | * ৰজিত কাপুৰ
* অমৰীশ পুৰী
* নীলা গুপ্তা
* ৰাজেশ্বৰী সচদেৱ
* পল্লৱী যোশী
 |
| সূত্ৰধাৰ | ৰঘুবীৰ যাদৱ |
| সংগীত পৰিচালক | বনৰাজ ভাটিয়া |
| মুক্তি | ১৯৯২ (1992) |
| দৈৰ্ঘ্য | ১৩০ মিনিট |
| দেশ | ভাৰত |
| ভাষা | হিন্দী |
| বাজেট | ₹ 5 crore |

**সুৰজ কা সাতোৱা ঘোঁৰা**  (ইংৰাজী:  Suraj Ka Satvan GhodaStrir Patra; অনু: সুৰ্যৰ সপ্তমটো ঘোঁৰা) ১৯৯২ চনত শ্যাম বেনেগালৰ পৰিচালনাত আৰু ধৰ্মবীৰ ভাৰতীৰ “সুৰজ কা সাতোৱা ঘোঁৰা“ নামৰ উপন্যাসৰ আধাৰত নিৰ্মিত এখন ভাৰতীয় হিন্দী ছবি। ১৯৯৩ চনত ই হিন্দী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা লাভ কৰে। আত্ম-চিন্তনশীল ছবিখন "দেৱদাস" চিনড্ৰ’মৰ ওপৰত এক বিধ্বংসী ৰূপ লোৱাৰ বাবেও জনাজাত। এই ছবিখন ভাৰতীয় ৰাষ্ট্ৰীয় চলচ্চিত্ৰ উন্নয়ন নিগমে (এন এফ ডি চি) প্ৰযোজনা কৰিছিল। ইয়াত অভিনয় কৰিছে ৰজিত কাপুৰ, ৰাজেশ্বৰী সচদেৱ, পল্লৱ যোশী, নীনা গুপ্তা আৰু অমৰীশ পুৰী।

## প্লট

গল্পকাৰ মনেক মল্লাই (ৰজিত কাপুৰ) বন্ধুসকলক জীৱনৰ বিভিন্ন সময়ত চিনাকি হোৱা তিনিগৰাকী মহিলাৰ তিনিটা কাহিনী কয়: ৰাজেশ্বৰী সচদেৱ (মধ্যবিত্ত শ্ৰেণীৰ বাবে উপমা), পল্লৱ যোশী (বুদ্ধিদীপ্ত আৰু ধনী), আৰু নীনা গুপ্তা (দৰিদ্ৰ)। ছবিখনৰ বিভিন্ন মুখ্য চৰিত্ৰৰ দৃষ্টিকোণৰ পৰা চালে এই তিনিটা কাহিনী এটা একক কাহিনীৰ তিনিটা ভিন্ন ৰূপ বুলি প্ৰকাশ পাইছে।

কোনো এটা গোট বা সমাজৰ আটাইতকৈ নিম্ন, লেহেমীয়া বা দুৰ্বল সকলেই গতি বা প্ৰগতি নিৰ্ধাৰণ কৰে। ছবিখনৰ শিৰোনাম, ছবিখনৰ বাবেই এক উপমা, সমাজ আৰু সাতটা ঘোঁৰাই টনা সূৰ্য্যৰ ৰথৰ পৌৰাণিক প্ৰতীকাত্মতা মাজত এক সাদৃশ্য পোৱা যায়।

আখ্যান শৈলীয়ে বিমূৰ্ততাক আৰু অধিক বৃদ্ধি কৰে; ছবিখনক সমকালীন শিল্পী শ্যামৰ (ৰঘুবীৰ যাদৱ) ফ্লেছবেক হিচাপে উপস্থাপন কৰা হৈছে।

## বঁটা

* ৪০তম ৰাষ্ট্ৰীয় চলচ্চিত্ৰ বঁটা: হিন্দী ভাষাৰ শ্ৰেষ্ঠ পূৰ্ণদৈৰ্ঘ্য ছবি

## তথ্য সংগ্ৰহ

## বাহ্যিক সংযোগ

* *সুৰজ কা সাতোৱা ঘোঁৰা*  সম্পৰ্কে ইণ্টাৰনেট মুভি ডাটাবেছত থকা তথ্য।
# জুবেইদা (চলচ্চিত্ৰ)

| জুবেইদা |
| --- |
|  পোষ্টাৰ |
| পৰিচালক | শ্য়াম বেনেগাল |
| চিত্ৰনাট্য | খালিদ মহম্মদ |
| কাহিনী | খালিদ মহম্মদ |
| প্ৰযোজক | ফাৰুক ৰট্টনচি |
| অভিনয়ত | * কৰিশ্মা কাপুৰ
* ৰেখা
* মনোজ বাজপায়ী
* অমৰীশ পুৰী
* ফৰিদা জালাল
* লিলেট ডুবে
* শক্তি কাপুৰ
 |
| চিত্ৰগ্ৰহণকাৰী | ৰাজন কোঠাৰী |
| সম্পাদনা | অসীম সিনহা |
| সংগীত পৰিচালক | এ আৰ ৰহমাৱ |
| প্ৰযোজনা কোম্পানী  | FKR প্ৰডাকচনচ |
| পৰিবেশক | যশৰাজ ফিল্মছ |
| মুক্তি | ১৯ জানুৱাৰী ২০০১ (2001-01-19) |
| দৈৰ্ঘ্য | ১৫৩ মিনিট |
| দেশ | ভাৰত |
| ভাষা | হিন্দী |
| বাজেট | ₹5 crore |
| সৰ্বমুঠ আয় | ₹5.6 crore |

**জুবেইদা** (ইংৰাজী:  Zubeidaa ) ২০০১ চনত মুক্তি পোৱা এখন হিন্দী ছবি, যিখনৰ পৰিচালনা শ্যাম বেনেগালৰ আৰু ৰচনা খালিদ মহম্মদৰ। ইয়াত অভিনয় কৰিছে কৰিশ্মা কাপুৰ, ৰেখা, মনোজ বাজপেয়ী, সুৰেখা ছিক্ৰী, ৰজিত কাপুৰ, লিলেট ডুবে, অমৰীশ পুৰী, ফৰিদা জালাল আৰু শক্তি কাপুৰে। এ.আৰ. ৰহমানে ছবিখনৰ আৱহ সংগীত আৰু গীতৰ সংগীত কৰিছে।

জুবেইদা হৈছে শ্যাম বেনেগালৰ ত্ৰিল’জীৰ শেষৰখন ছবি। অন্য দুখন হ’ল মাম্মো (১৯৯৪) আৰু চৰ্দাৰী বেগম (১৯৯৬)। যোধপুৰৰ হানৱন্ত সিঙৰ সৈতে বিবাহপাশত আবদ্ধ হোৱা দুৰ্ভগীয়া অভিনেত্ৰী জুবেইদা বেগমৰ জীৱনৰ আধাৰত নিৰ্মিত। জুবেইদা বেগম এই ছবিখন ছবিখনৰ লেখক খালিদ মহম্মদৰ মাতৃ আছিল।

এই ছবিখনে হিন্দী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটাৰ লগতে কৰিশ্মা কাপুৰে শ্ৰেষ্ঠ অভিনেত্ৰী (সমালোচক)ৰ ফিল্মফেয়াৰ বঁটা লাভ কৰে। কৰিশ্মাই এই ছবিত কৰা অভিনয়ক তথা ফিজাৰ নাম ভূমিকাত কৰা অভিনয়ক বহু সমালোচকে তেওঁৰ শ্ৰেষ্ঠ অভিনয় বুলি গণ্য কৰে। ছবিখনে বহুল প্ৰশংসা লাভ কৰিছিল আৰু ইয়াক বেনেগালৰ অন্যতম শ্ৰেষ্ঠ কৃতি হিচাপে গণ্য কৰা হয়, যিয়ে বাণিজ্যিক আৰু সমান্তৰাল চলচ্চিত্ৰৰ ৰেখাডালক ম্লান কৰি পেলাইছিল।

## বঁটা

* শ্ৰেষ্ঠ হিন্দী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা
* শ্ৰেষ্ঠ অভিনেত্ৰীৰ ফিল্মফেয়াৰ ক্ৰিটিক এৱাৰ্ড- কৰিশ্মা কাপুৰ

## তথ্য সংগ্ৰহ

## বাহ্যিক সংযোগ

* *জুবেইদা (চলচ্চিত্ৰ)*  সম্পৰ্কে ইণ্টাৰনেট মুভি ডাটাবেছত থকা তথ্য।
# ইণ্ডিগ'

**ইণ্ডিগ'** ভাৰতৰ এক নিম্ন খৰচৰ বিমান প্ৰতিষ্ঠান; ইয়াৰ মুখ্য কাৰ্য্যালয় ভাৰতৰ গুৰগাঁৱত অৱস্থিত। যাত্ৰী পৰিবহণৰ দৃষ্টিকোণৰ পৰা ই ভাৰতৰ সৰ্ববৃহৎ বিমানসংস্থা। ২০১৫ চনৰ আগষ্ট মাহৰ তথ্য অনুসৰি ইণ্ডিগ'ৰ ব্যৱসায়ৰ পৰিমাণ ভাৰতৰ বজাৰৰ ৩৫.৩%। বিমান প্ৰতিষ্ঠানটিৰ বৰ্তমান ৪১টা গন্তব্যস্থলৰ ভিতৰত ৩৬টা ঘৰুৱা আৰু ৫টা আন্তৰ্জাতিক গন্তব্যস্থল আছে। ইয়াৰ প্ৰাথমিক হাব হৈছে দিল্লীৰ ইন্দিৰা গান্ধী আন্তৰ্জাতিক বিমানবন্দৰ। ২০১৪ চনত ইণ্ডিগ'ত মুঠ ২১.৪ মিলিয়ন যাত্ৰী আভ্যন্তৰীন পৰিবহণ কৰিছিল।

ইণ্ডিগ' এয়াৰবাছ A320 ৰ এক দৃশ্য
## গন্তব্যস্থলসমূহ

প্ৰধান প্ৰবন্ধ: ইণ্ডিগ' গন্তব্যস্থলসমূহ
২০১৬ চনৰ মাৰ্চৰ মতে, ইণ্ডিগ'ই দৈনিক ৮১৮খন বিমানে ৪১টা গন্তব্যস্থললৈ বিমান সেৱা আগবঢ়ায়, ইয়াৰে ৩৬টা স্থান হৈছে ভাৰতৰ ভিতৰৰ আৰু ৫টা স্থান বিদেশৰ। ইণ্ডিগ'ৰ প্ৰধান হাব হৈছে দিল্লীৰ ইন্দিৰা গান্ধী আন্তঃৰাষ্ট্ৰীয় বিমানবন্দৰ, ইয়াৰোপৰি আন আন হাব সমূহ হৈছে বাংগালোৰ, ভুৱনেশ্বৰ, চেন্নাই, হাইদৰাবাদ, ক'লকাতা, মুম্বাই আৰু নাগপুৰ।

## তথ্যসূত্ৰ